Diari Oficial de la Generalitat Valenciana


Sumari del DOGV 4638, del 26-11-2003 (2003/12917)

RESOLUCIÓ de 17 de novembre de 2003, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 7.680,26 metres quadrats de superfície, situada a l'Alcora (Castelló), carrer de Rigoberta Menchú, destinada a la construcció d'una Escola Superior de Ceràmica, realitzada per l'ajuntament del dit municipi.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4638

Data del DOGV
:   26-11-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/12917


Data del document
:   17-11-2003

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Alcora, l'
    * cultura regional
    * propietat immobiliària

RESOLUCIÓ de 17 de novembre de 2003, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 7.680,26 metres quadrats de superfície, situada a l'Alcora (Castelló), carrer de Rigoberta Menchú, destinada a la construcció d'una Escola Superior de Ceràmica, realitzada per l'ajuntament del dit municipi. [2003/F12456]
  
L'Ajuntament de l'Alcora, en sessió plenària realitzada el dia 4 d'abril de 2003, va acordar la cessió gratuïta a la Generalitat Valenciana de la parcel·la de la seua propietat de 7.680,26 metres quadrats de superfície, situada al carrer de Rigoberta Menchú, de la dita població.
  
A proposta de la Conselleria de Cultura, Educació i Esport, es van iniciar els tràmits legals oportuns per a la formalització de la cessió i acceptació gratuïta de la parcel·la.
  
La cessió es realitza amb la finalitat de destinar la parcel·la a la construcció d'una Escola Superior de Ceràmica, amb subjecció al que establix l'article 111.1 del Reglament de Béns de les Entitats Locals.
  
L'article 44 de la Llei 14/2003, de 10 d'abril, de Patrimoni de la Generalitat Valenciana, establix, en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat, i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'article 27.2.c) de la Llei de Patrimoni establix que «2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.». En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament de l'Alcora de la parcel·la de 7.680,26 metres quadrats de superfície, situada al carrer de Rigoberta Menchú, de la dita població, que confronta: nord, carrer de Rigoberta Menchú; sud, resta de la finca registral 9.538 propietat de l'Ajuntament de l'Alcora; est, carrer del 8 de març, i oest, avinguda de les Corts Valencianes, carrer en projecte i cementeri municipal.
  
Procedix de l'agrupació de 2.664,57 metres quadrats que s'hauran de segregar de la finca registral 9.538 del Registre de la Propietat de Lucena del Cid, foli 14 del tom 414, llibre 147 de l'Alcora, de 10.979 metres quadrats de superfície, amb la registral 17.329 del Registre de la Propietat de Lucena del Cid, al foli 14 del tom 414, llibre 147 de l'Alcora, de superfície 5.015,69 metres quadrats.
  
Referències cadastrals: 0236108LZ1907M6348ZM i 3490767UM5675X4533FK.
  
Segon
  
La cessió gratuïta realitzada per l'Ajuntament de l'Alcora, s'efectua amb la condició de destinar l'immoble a la construcció d'una Escola Superior de Ceràmica i amb subjecció al que establix l'article 111.1 del Reglament de Béns de les Entitats Locals.
  
Tercer
  
Elevar a escriptura pública la cessió i acceptació de la parcel·la; totes les despeses d'esta seran a càrrec de la Generalitat Valenciana.
  
Quart
  
L'immoble acceptat haurà d'incorporar-se a l'Inventari General de Béns i Drets de la Generalitat Valenciana en concepte de bé de domini públic afecte al servici públic educatiu i adscrit a la Conselleria de Cultura, Educació i Esports, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.